### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Teknisk Udvalg af 17. juni 2020.

Offentlig fremlæggelse af forslag til Lokalplan 1128 Tivoli Friheden og Tillæg nr. 72 til Kommuneplan 2017 samt forslag til udbygningsaftale.

### Resumé

Lokalplan 1128 gælder for [adresse]. Området er afgrænset af vejene Skovbrynet, [adresse] og [adresse].

Området, der er ca. 77.900 m² stort, er privat ejet og beliggende i byzone.

Udarbejdelse af lokalplanen sker med baggrund i et ønske fra [adresse].

Lokalplanens overordnede formål er at forny plangrundlaget for [adresse] med henblik på at sikre gode betingelser for fortsat at kunne drive en forlystelsespark. Herunder er formålet med lokalplanen at sikre gode rammer for afholdelse af events ved at muliggøre etablering af en ny udendørs scene med forbedrede rammer for publikum samt opføre en bygning, der bl.a. rummer et indendørs koncerthus.

Det er dertil formålet med lokalplanen at omdisponere parkens indretning med vandløb, beplantning og høje attraktioner. Der er udarbejdet et forslag til udbygningsaftale – bilag 3.

Der er også udarbejdet et forslag til brugsaftale – se afsnit 5.4.

Lokalplanforslaget er ikke i overensstemmelse med kommuneplanens konkrete rammer, hvorfor der i perioden d. 12. december 2019 til d. 9. januar 2020 er gennemført en forudgående offentlig høring om ændring af kommuneplanen for Tivoli Frihedens udviklingsmuligheder – bilag 4. Der blev afgivet 49 høringssvar. Temaerne fra høringssvarene har været behandlet i forbindelse med udarbejdelsen af lokalplanforslaget.

### Indstilling

Det indstilles:

At 1) forslag til Lokalplan nr. 1128 godkendes til offentlig fremlæggelse

At 2) forslag til Tillæg nr. 72 til Kommuneplan 2017 godkendes til offentlig fremlæggelse

At 3) forslag til udbygningsaftale godkendes til offentlig fremlæggelse

At 4) forslag til miljørapport godkendes til offentlig fremlæggelse

At 5) bemærkninger fra den forudgående offentlige høring besvares som det fremgår af indstillingens afsnit 5.5

At 6) Byrådet bemyndiger Teknik og Miljø til at indgå en brugsaftale med [adresse]

### Sagens forløb

04-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-06-2020 Magistraten

Fremsendes til [adresse] med bemærkning, at Magistraten i mødet den 8. juni 2020 anbefaler, at byrådet tiltræder Magistratsafdelingen for Teknik og Miljøs indstilling af 2. juni 2020.

Britta Bech tog forbehold.

Der udarbejdes notat med tidsforløbet frem til nu til byrådsbehandlingen.

 10-06-2020 [adresse]
Fremsendes til Teknisk Udvalg til behandling i henhold til beslutning i byrådets møde den 10. juni 2020.
 17-06-2020 Teknisk Udvalg

Cirkeline Christensen, Øivind Brandt, Kasper Mathiasen, Yrsa Klausen, Nikolaj Kristiansen og Nanni Bech kunne tiltræde indstillingen med bemærkning om, at det forventes, at [adresse] forpligter sig til at indgå i Kongelundsprojektet for så vidt angår bidrag til investeringer i løsninger, der skal afhjælpe trafikale udfordringer i området.

Yan Kristoffersen tog forbehold med henblik på drøftelse i gruppen.

 24-06-2020 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 24. juni 2020 har vedtaget Magistratens indstilling i overensstemmelse med erklæring fra Teknisk Udvalg af 17. juni 2020.